ToekomsVenster: As vandag die laaste dag | Maroela Media
Die lewe is onvoorspelbaar en vol verrassings. Wat vandag sal bring is onbekend en al wat ons werklik kan beleef is die oomblik. Daar word gepraat van "the sacrament of the present moment" (Jean-Pierre de Caussade) om die belangrikheid van die hier en nou, teenswoordige te onderstreep.
Die oomblik gaan ongelukkig by die meeste van ons verby omdat ons die oomblik om wens, verwens en reg wens. Die oomblik is teleurstellend in terme van jou persoonlike verwagting en jy verplaas jou aandag iewers in die toekoms na waar dit meer ideaal sal wees. Die toekoms egter is 'n hersenskim wat nie bestaan nie, dit is niks meer as 'n teoretiese konstruk nie, dagdromery, ontvlugting, onwerklik en vlietend. Wat op hande is, is wat eintlik saak maak maar dit beteken nie dat 'n mens nie beplan nie. Dit beteken net dat 'n mens die enigste ware gawe wat jy het werklik inneem, beleef, geniet, waardeer en omhels. Dit vra vir 'n ingesteldheid van erns met die lewe as kortstondige gawe van God. Die lewe is nie in ons beheer nie, elke asemteug is per die guns van God. So ook elke tree, sinvolle gedagte, handeling en woord. Ons het niks en is niks sonder en buite Christus nie. Hy is ons lewe. Hy is die inhoud, die sin, die betekenis, die rede, die oorsaak en Gawe.
Ek waardeer jou en hierdie oomblik.
Zusaan de klerk
Waarom Here sterf jong kinders terwyl mense om genade dood smeek nog leef?
Ek sou regtig baie versigtig wees om Echart Tolle, sy teologie en insigte aan te haal. Wat van Efes 5:16 – 17 en Pred 3?